Kumasi var fra slutten av det 17., gjennom det 18. århundre, hovedsenter for slavehandelen på Gullkysten. Alle slaverutene fra nord gikk mot Kumasi, og derfra gikk transportrutene videre ut til handelsfortene langs kysten. For den dansk-norske slavehandelen var byen viktig: Et av slaveskipene i 1790-årene - "Kongen af Assianthe" - var oppkalt etter en av danskenes mektigste samarbeidspartnere, kongen for Ashantifolket. Skipet ble solgt til en reder i Arendal etter at slavehandelen ble forbudt i Danmark fra 1802.